STANDARDAVTALE - overføring av eiendomsrett til bedrift/virksomhet

Gjelder for studentprosjekt/praksis ved OsloMet - Storbyuniversiteteti samarbeid med privat og offentlig næringsliv. *(også når studenten går ut i næringslivet på egenhånd.)*

Avtalen inngås mellom:

Student ………………………………… Studentnummer: …………………………….

Veileder ved OsloMet - Storbyuniversitetet.……………………………………………….

og Bedrift/ekstern virksomhet …………………………………………………………. ved

………………………………………………………………………………………………. og

OsloMet - Storbyuniversitetet (heretter OsloMet) v/instituttleder

Prosjektet/praksisen utføres i forbindelse med faget (fagene)

…………………………………………………………………………………………………..

Prosjektet gir …… studiepoeng i studiet.

**Tidsramme:**

Prosjektforberedelser: …………………………………………………

Prosjekt/klasse: …………………………………………………………

* Begynner: …………………….
* Slutter: …………………….

**Oppgavens tittel er:** …………………………………………………………………………………………

…………………………………………………………………………………………………

**Klarering av tredjepersons rettigheter**

Partene har ansvar for å klarere eventuelle immaterielle rettigheter som tredjeperson (som ikke er part i avtalen) kan ha til prosjektbakgrunn før bruk i forbindelse med utførelse av oppgaven.

1. **Oppgavens art**

Studenten skal utføre en prosjektoppgave (praksis/ hovedprosjekt) i samarbeid med bedriften/virksomheten. Oppgaven skal utformes i dialog mellom student, bedrift og veileder ved OsloMet. Studenten er ansvarlig for å diskutere prosjektforslag og planer med kontaktpersonen ved bedriften og med veileder. Det respektive instituttet ved OsloMet er ansvarlig for prosjektets pedagogiske innhold, og gir den endelige godkjenning.

1. **Formål**

Samarbeidets formål er å utvikle studentens kunnskaper, ferdigheter og bruk av metoder knyttet til fagets egenart, i nært samarbeid med næringslivet. Arbeidssituasjonen studentene kommer inn i skal være yrkesrelevant i forhold til utdannelsen de tar. Det er OsloMet sin intensjon at bedriften blir tilført nye impulser og ideer som kan sette i gang prosesser de kan dra nytte av senere. Studenten skal ikke motta lønn eller lignende godtgjørelse fra bedriften.

1. **Bedriften sine rettigheter og plikter**

Bedriften har eiendomsretten til prosjektresultatets/besvarelsens spesifikasjoner og resultater/studentens bidrag i bedriften/virksomheten sitt prosjekt.

Alle muntlige og skriftlige data, prosesser, produkter, metoder, muntlig og skriftlig informasjon eller analyseverktøy (”resultater”) som utvikles, oppdages eller på annen måte frembringes av studenten eller noen på studentens vegne ved gjennomføringen av bedriften sitt prosjekt (”prosjektet”) skal tilfalle bedriften. Det samme gjelder alle rettigheter til tekniske løsninger, metoder, prosesser og prosedyrer som fremkommer som resultat av prosjektet, enten disse kan patenteres eller ikke, samt alle opphavsrettigheter, varemerker, mønster, tegninger, spesifikasjoner, prototyper, knowhow og lignende (også definert som ”resultater”). Dette inkluderer også retten til å fjerne feil, endre design, å utvikle resultatet videre, reprodusere, overføre, reprodusere slik det fremstår og med lyd, publisere, oppbevare eller ellers modifisere, bruk og utnyttelse av resultatene.

Bedriften skal ha rett til å benytte resultatene av oppgaven/studenten sitt bidrag i egen virksomhet.

Bedriften gis en frist på 3 – tre - måneder fra oppgaven er innlevert til universitetet for sensurering, til å vurdere patenterbarhet og søke patent på hele eller deler av resultatet av oppgaven.

Bedriften skal stille med en kontaktperson som har nødvendig veiledningskompetanse og gi studenten tilstrekkelig veiledning i samarbeid med veileder ved OsloMet.

Bedriftens kontaktperson er:……………………………………………………………

Bedriften skal stille med relevant materiale og dekke de kostnader som følger av arbeidets art. Utgiftene kan være reiser, materialer for bygging av prototyp, innkjøp av prøver, fargekopiering etc. Kostnader må klareres med bedriften på forhånd. Bedriften skal dekke følgende utgifter knyttet til utførelse av oppgaven:

|  |
| --- |
|  |

Beløp dekkes etter originalkvittering.

1. **Studentens rettigheter**

I henhold til lov om åndsverk beholder studenten alltid de ideelle rettigheter til eget bidrag. Det betyr at studenten beholder retten til å bli navngitt og respektretten (det som er gjenstand for opphavsrett skal ikke ødelegges eller vanæres).

Bedriften kan etter avtale frigi prosjektresultatets/besvarelsens spesifikasjoner og resultater til studenten.

1. **OsloMet sine rettigheter**

De innleverte eksemplarer/filer av oppgaven med vedlegg, som er nødvendig for sensur og arkivering ved OsloMet, tilhører OsloMet. OsloMet får en vederlagsfri bruksrett til resultatene av oppgaven med vedlegg til denne, og kan benytte dette til undervisnings- og forskningsformål med de eventuelle begrensninger som framgår i punkt 8.

1. **Publisering**

Studenten har rett til å inngå avtale med OsloMet om publisering av sin oppgave i OsloMets institusjonelle arkiv på internett. Studenten har også rett til å publisere oppgaven, eller deler av den, som en selvstendig avhandling eller som del av et større arbeid, eller i popularisert form i en hvilken som helst offentlig publikasjon. Publisering må ikke være i strid med eventuelt avtalte begrensninger som fremgår i punkt 8.

1. **Andre bestemmelser**

Studenten skal, når hun/han oppholder seg ved bedriften, rette seg etter arbeidsreglementet ved bedriften, samt etter eventuelle andre pålegg fra bedriftsledelsen.

En prosjektplan skal sette rammene for prosjektet i forhold til fremdrift og forpliktelser for hver av partene (vedlegg 1). Prosjektplanen har prioritet etter dette undertegnede avtaledokument.

En prosjektbeskrivelse vil komme senere. Per i dag ……………………………………...

…………………………………………………………………………………………………..

…………………………………………………………………………………………………..

Når avtalen er underskrevet forplikter både bedriften, studenten og OsloMet seg til å gjennomføre prosjektet, slik at studenten blir i stand til å legge frem de forventede resultatene på en presentasjon for veiledere og medstudenter der bedriftsrepresentanter er velkomne til å delta, og/eller dokumentere resultatene skriftlig. Studenten gir bedriftsrepresentanten informasjon om tid og sted for presentasjon.

Hvis ønskelig forplikter OsloMet seg til å sørge for at emneleder og evt. sensorer signerer en taushetsplikts avtale i forhold til informasjon, muntlig, skriftlig eller på annen måte, som de får om det prosjektet studenten har gått inn i. Det må i så fall inngås en egen taushetsplikts avtale mellom OsloMet og emneleder og evt. sensor.

1. **Utsatt offentliggjørelse**

Oppgaven er offentlig tilgjengelig, jf. offentleglova § 26. I særlige tilfelle kan partene avtale at offentliggjøring av hele eller deler av oppgaven, i samsvar med punkt 5 ovenfor, utsettes for en periode på maksimalt 3 år; dvs. ikke tilgjengelig for andre enn student og bedrift i denne perioden.

Oppgaven skal være undergitt utsatt offentliggjøring i

|  |  |
| --- | --- |
| ett år |  |
| to år |  |
| tre år |  |

(sett kryss bak antall år hvis dette punktet er aktuelt)

Behovet for utsatt offentliggjøring er begrunnet ut fra følgende:

|  |
| --- |
|  |

De delene av oppgaven som ikke er undergitt utsatt offentliggjøring, kan publiseres i OsloMets institusjonelle arkiv på internett, jf. punkt 5.

De delene av oppgaven som er undergitt utsatt offentliggjøring skal oppbevares i et lukket arkiv i overnevnte periode.

Selv om oppgaven er undergitt utsatt offentliggjøring, skal bedriften legge til rette for at studenten kan benytte hele eller deler av oppgaven i forbindelse med jobbsøknader, samt videreføring i et doktorgradsarbeid.

1. **Kommersialisering**

Dersom det viser seg at resultatet av oppgaven kan være patenterbart, føre til designbeskyttelse, registrering av varemerke eller at resultatene kan kommersialiseres, skal det inngås en egen avtale mellom bedrift og student.

Dersom verdien av bruken av resultatene av oppgaven er betydelig, dvs. overstiger NOK 100.000[[1]](#footnote-1), er studenten berettiget til et rimelig vederlag. Arbeidstakeroppfinnelsesloven § 7 gis anvendelse på vederlagsberegningen. Denne vederlagsretten gjelder også for ikke-patenterbare resultater. Fristbestemmelsen i § 7 gis tilsvarende anvendelse.

1. **Varighet**

Denne samarbeidsavtalen utløper ………….

1. **Generelt**

Denne avtalen skal ha gyldighet foran andre avtaler som er eller blir opprettet mellom to av partene som er nevnt ovenfor. Dersom student og bedrift inngår avtale om konfidensialitet om det som studenten får kjennskap til i bedriften, skal inngått konfidensialitetsavtale vedlegges denne avtalen.

Oppstår eventuelle uoverensstemmelser, klager eller skader skal dette snarest meddeles veileder.

Eventuell uenighet som følge av denne avtalen skal søkes løst ved forhandlinger. Hvis dette ikke fører frem, er partene enige om at tvisten avgjøres ved voldgift i henhold til norsk lov. Tvisten avgjøres av Oslo tingsrett.

Denne avtalen er underskrevet i 4 - fire – eksemplarer hvorav partene skal ha hvert sitt eksemplar. Avtalen er gyldig når den er godkjent og underskrevet av OsloMet v/ instituttleder

Student Veileder ved OsloMet

……………..……..……........................ ……………..……..……...............................

(signatur) (dato) (signatur (dato)

For bedrift/institusjon

........................................................................................................................................

(stempel og signatur) (dato)

Avtale godkjent av instituttleder ved OsloMet - Storbyuniversitetet:

................................................................................................................................

 (stempel og signatur) (dato)

**Vedlegg 1:** Prosjektplan

1. Med dette menes innkomne inntekter etter at utgifter til ervervsmessig utnyttelse, herunder kostnader forbundet med rettighetssikring og kommersialisering, er trukket fra. [↑](#footnote-ref-1)